CELEX: 32022R0149
Language: sk
Date: 2022-02-03 00:00:00
Title: Nariadenie Rady (EÚ) 2022/149 z 3. februára 2022, ktorým sa mení nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku

4.2.2022   
               
               
                  SK
               
               
                  Úradný vestník Európskej únie
               
               
                  L 25/7
               
            
         NARIADENIE RADY (EÚ) 2022/149
         z 3. februára 2022,
         ktorým sa mení nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady 2011/72/SZBP z 31. januára 2011 o reštriktívnych opatreniach voči určitým osobám a subjektom vzhľadom na situáciu v Tunisku (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadením Rady (EÚ) č. 101/2011 (2) sa vykonáva zmrazenie aktív podľa rozhodnutia 2011/72/SZBP voči určitým osobám a subjektom, ktoré boli identifikované ako osoby a subjekty zodpovedné za spreneveru tuniských štátnych finančných prostriedkov.
                  
               
                     (2)
                  
                  
                     Rada 3. februára 2022 prijala rozhodnutie (SZBP) 2022/154 (3), ktorým sa mení rozhodnutie 2011/72/SZBP, pokiaľ ide o podmienky, za ktorých môžu byť finančné prostriedky zosnulej osoby naďalej zmrazené.
                  
               
                     (3)
                  
                  
                     Uvedená zmena patrí do rozsahu pôsobnosti zmluvy, a preto je na jej vykonávanie potrebné regulačné opatrenie na úrovni Únie, najmä s cieľom zabezpečiť jednotné uplatňovanie vo všetkých členských štátoch.
                  
               
                     (4)
                  
                  
                     Nariadenie (EÚ) č. 101/2011 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Nariadenie (EÚ) č. 101/2011 sa mení takto:
            
                        1.
                     
                     
                        Vkladá sa tento článok:
                        
                           „Článok 2a
                           V prípade úmrtia osoby uvedenej v prílohe I:
                           
                                       a)
                                    
                                    
                                       ak táto osoba bola pred jej úmrtím odsúdená za spreneveru štátnych finančných prostriedkov, finančné prostriedky a hospodárske zdroje, ktoré tejto osobe patrili alebo ktoré táto osoba vlastnila, mala v držbe alebo kontrolovala, zostávajú zmrazené dovtedy, pokiaľ sa nevykonajú súdne príkazy na vymáhanie spreneverených štátnych finančných prostriedkov a zaplatenie pokút;
                                    
                                 
                                       b)
                                    
                                    
                                       ak táto osoba nebola pred jej úmrtím takto odsúdená, finančné prostriedky a hospodárske zdroje, ktoré táto osoba vlastnila, mala v držbe alebo kontrolovala, zostávajú zmrazené na primeranú lehotu s výhradou článku 12 ods. 5 Ak sa v uvedenej lehote podá občianskoprávna alebo správna žaloba o vrátenie spreneverených štátnych finančných prostriedkov, finančné prostriedky a hospodárske zdroje, ktoré tejto osobe patrili alebo ktoré táto osoba vlastnila, mala v držbe alebo kontrolovala, zostávajú zmrazené až do zamietnutia takejto žaloby alebo, ak sa žalobe vyhovie, až do vykonania súdneho príkazu na vymáhanie spreneverených finančných prostriedkov.“
                                    
                                 
                     
                  
                        2.
                     
                     
                        V článku 12 sa dopĺňa tento odsek:
                        
                           „5.   Rada v prípade potreby zmení zoznam uvedený v prílohe I, keď zistí, že podmienky stanovené v článku 2a na zachovanie zmrazenia finančných prostriedkov a hospodárskych zdrojov, ktoré patrili zosnulej osobe alebo ktoré táto osoba vlastnila, mala v držbe alebo kontrolovala, už nie sú splnené.“
                        
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. februára 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Ú. v. EÚ L 28, 2.2.2011, s. 62.
         
            (2)  Nariadenie Rady (EÚ) č. 101/2011 zo 4. februára 2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku (Ú. v. EÚ L 31, 5.2.2011, s. 1).
         
            (3)  Rozhodnutie Rady (SZBP) 2022/154 z 3. februára 2022, ktorým sa mení rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku (pozri stranu 2022/154 tohto úradného vestníka).